**FESTIVALUL NAŢIONAL DE MUZICĂ UŞOARĂ**

**“TELEORMAN POP FEST’’ - ALEXANDRIA**

**Ediţia a  50 a**

**7-9 mai 2019**

**Organizatori:**

**\*Consiliul Judeţean Teleorman prin Centrul Judeţean pentru Conservarea şi Promovarea Culturii Tradiţionale  Teleorman.**

**Perioada şi locul desfăşurării**

**Platoul din fața Casei de Cultură Alexandria**

**Scopul festivalului**

**Festivalul-concurs urmăreşte promovarea muzicii uşoare româneşti de calitate, afirmarea şi lansarea tinerelor voci.**

**Condiţii de participare la concurs**

**Concursul este  deschis  tinerilor interpreţi, cu vârsta cuprinsă între 15-30 ani. Nu pot să participe câştigătorii  trofeului  festivalului  din ediţiile precedente.**

**Înscrierea la concurs şi preselecția**

**În vederea înscrierii la concurs şi a preselecţiei, toţi candidaţii vor trimite până la data de 7 aprilie 2019, pe adresa de email :****cjcpctteleorman@yahoo.com****,următoarele:**

**-          fişa de înscriere completată cu datele solicitate,**

**-          copie după cartea de identitate,**

**-          o fotografie,**

**-   pozitivul celor două piese(mp3) ce vor fi prezentate în concurs(dintre care obligatoriu una în limba română). Înregistrările pieselor pot fi făcute şi pe telefon.Preselecția va avea loc în data de 8 aprilie 2019 pe baza materialelor trimise.**

**Relaţii suplimentare se pot obţine la telefon: 0347804482 sau 0751178335.**

**Desfăşurarea  concursului**

**În urma preselecţiei,  juriul va hotărî numărul participanţilor în finală.Ordinea intrării în concurs se va decide prin tragere la sorţi.Concurenții vor sosi la Alexandria, în data de 7 mai 2019 orele 12.00 la sediul Centrului Judeţean pentru Conservarea şi Promovarea Culturii Tradiţionale  Teleorman.**

**Concursul se va desfăşura pe Platoul din fața  Casei de Cultura Alexandria, în ziua de 8 mai  2019,  începînd cu orele 19.00, sub forma unui spectacol cu public .**

**Gala laureaţilor şi festivitatea de decernare a premiilor vor avea loc în ziua de 9 mai 2019. Atât în prima seară cât şi în gală vor avea loc recitaluri ale unor solişti şi trupe de renume.**

**Acompaniamentul concurenţilor va fi realizat  live de către o orchestră formată din profesionişti ai genului. Se consideră criterii de apreciere: calităţile vocal-interpretative, prezenţa scenică, valoarea şi dificultatea pieselor muzicale prezentate.**

**Obligaţiile participanţilor**

**-          să respecte prevederile prezentului regulament;**

**-          să trimită piesele înregistrate pentru preselecţie până la data de 7 aprilie 2019.**

**-          să semneze contracte de cesionare a drepturilor de difuzare stabilite de  către organizatori**

**-          să-şi susţină cheltuielile de transport.**

**Nerespectarea acestor obligaţii conduce la eliminarea din concurs, fără drept de apel.Laureaţii care nu sunt prezenţi la gala de decernare a premiilor  vor fi descalificaţi.**

**Obligaţiile organizatorilor**

**Organizatorii asigură:**

**-          buna desfăşurare a preselecţiei candidaţilor;**

**-          spaţiile pentru repetiţii;**

**-           paza şi protecţia pe toată durata festivalului, inclusiv pe timpul repetiţiilor;**

**-          masa şi cazarea concurenților(pentru concurenții minori se asigura cazarea și masa unui singur însoțitor);**

**-          premiile pentru laureaţi, diplome şi plachete, trofeul festivalului;**

**-          scena, amplificare şi luminile pentru spectacolul de gală;**

**-          recitalurile de după concurs şi gală.**

**-          toate celelate cheltuieli legate de organizarea şi desfăşurarea festivalului.**

**Juriul**

**Va fi format din personalităţi marcante ale muzicii uşoare  româneşti, redactori radio şi tv, personalităţi culturale.**

**Deciziile juriului sunt inatacabile.**

**Concurentul va primi media notelor membrilor juriului. Daca va fi cazul, membrul juriului care recunoaşte în lista de concurs  participanţi de a căror formare artistică se ocupă, se va abţine de la notare . Juriul concursului are latitudinea de a nu acorda unele premii sau de a le redistribui.**

**Premii**

**Laureaţii concursului vor primi premii, în sumă brută, după cum urmează:**

**- TROFEUL  ’’Teleorman Pop Fest”             4.000  lei**

**- Premiul  I                                       2.500  lei**

**- Premiul  II                                      2.000  lei**

**- Premii  III                                      1.500  lei**

**- Premiul de popularitate                        1.000  lei**

**- Premiul CJCPCT Teleorman                      600   lei**

**Laureații vor mai primi diplome si plachete .**

**Cuantumul sau numărul premiilor acordate de către organizatori poate fi mărit prin contributia unor sponsori.**

**Manager,**

**Ec.Popa Elena**